  Виталий Пронин Ижысь егитъёслы кулэ нимысьтыз пус! Со улсын соос потаны мед быгатозы шаерамы, кунамы, дуннеын ортчись ужрадъёсы.Кызьы вераз Иж город администрациысь егитъёсын ужанъя управлениен кивалтӥсь Роман Горяинов, шоркарын туннэ 14 аресысен 30 аресозь 180 сюрс пала егитъёс лыдъясько, вань городын улӥсьёс пӧлысь 28 процентэз. Соос огинтыязы тэк пукыны уг чидало, ялан выльзэ, тунсыкозэ утчало. Та сямзы одно адӟиськыны кулэ эмблемаын.Пуслы нимысьтыз конкурс ялэмын. Отчы пыриськыны быгато вань мылкыд карисьёс: огшоры адямиос, быдэс коллективъёс, профессионалъёс-дизайнеръёс но мукетъёсыз. Ужъёсты куто 1-тӥ апрелёзь. Вормисьёс пусъемын луозы дипломъёсын но кузьымъёсын.Элина Кумачёва Туспуктӥз Мирела Мазур Теги: Иж конкурс РоманГоряинов  